
ABSTRACT. The article dwells upon book-writing and publi- 
shing in the district cf Plovdiv. The first attempt is made to 
give an idea of the contribution cf the district to national pu- 
blishing activity by finding out all that have worked in this field 
and putting forward their contribution before the appearance 
of the patriarch of Bulgarian book-publishing — Christo G. Danov. 


Книжовната и книгоиздателска дейност в Пловдивския край още не 
е изследвана и публикувана. Същото би могло да се каже и в национа- 
лен мащаб. В настоящия материал се опитваме да дадем бегъл преглед с 
цел да съберем в хронологична последователност извършеното по този 
въпрос до големия български книгоиздател Христо Г. Данов от неговите 
предшественици в Пловдивския край. 

Пловдивският край се разглежда в естествения му обществено-иконо- 
мически, културно-просветен и политически ландшафт, на който Пловдив 
е бил винаги централен град, т. е. на територията на днешния Пловдив- 
ски, Пазарджишки, Смолянски и отчасти на Хасковски, Старозагорски и 
Софийски окръг. Това понятие почти се покрива с границите на някогаш- 
ната Пловдивска епархия. | 

След падането Ha България под турско робство тръгналата по въз- 
ходяща линия българска книжнина е обречена на истинска гибел. Книгите 
на български са унищожавани от поробителите, а по-късно с още по-го- 
ляма настървеност и от фенерската патриаршия в Цариград. Само в най- 
затънтените места и по-специално в Пловдивския край, като Бачковския, 
Кукленския и други манастири, продължава отчасти да се съхранява и 
преписва българската книжнина. За съжаление някои от тези манастири 
не можаха да просъществуват до Освобождението. Такъв е случаят с 
манастирите край гр. Кричим, опожарени през Априлското въстание. 

В руините na един от тях — Св. врачове Кузма и Дамян — бяха намерени 
овъглени късчета OT цьрковнославянски книги.! 

Приносът на Пловдивския край в книжовната и книгоиздателска 
дейност най-добре се откроява на общата национална картина в това 
отношение. Налага се по две причини. Едната вече изтъкнахме. Втората е, 
че изобщо не е правено досега изследване, от което да се види в кои години 
и по колко книги са издавани до изявата на Хр. Г. Данов. 

Известно е, че първата печатна книга е трудът на Филип Станисла- 
вович, отпечатан през 1652 г.? Близо след един век излиза втората пе- 
чатна книга на Христофор Жефарович, отпечатана през 1771 г. във Ви- 
ена. 

Следва един доста дълъг период (1802 г.) през който не е известно 
да има отпечатана книга на български език. Едва в тази година се отпе- 
чатва книгата на Данаила «Лексикон тетрагласон», в който се среща текст 
и на български език с гръцки букви.4 

Много разпространена в Пловдивския край е книгата на Софроний 
Врачански «Кириакидромио» — неделник, напечатана B Будим в 1806 г. 
През същата година там се отпечатва и втората му книга -- «Молитвений 
крин».? 

През краткия период 1806—1814 г. пак не е известно да са отпеча- 
тани някои книги. Това е последният по-значителен интервал, след който 
родната ни книжнина, макар и бавно, започва да се обогатява по-често 
с печатни книги. През годините 1816, 1817, 1818, 1819 и 1821 са отпеча- 
тани по една книга. | 

Следващата книга с практическа стойност за светското ни образование 
е отпечатаният през 1824 г. «Рибен буквар» от Петра х. Берович (д-р Бе- 
рон). 

В края на първата четвърт на ХІХ в. започва чувствително да се 
увеличава българският книжовен фонд. От 1825 до 1855 г., когато се по- 
явява на бял свят малкото календарче на Хр. Г. Данов, излизат 215 броя, 
или, като приемем и тези от началото на века (1902 г.), общоса 225, Не са 
отпечатвани книги през следните години от този период: 1803—1805, 1807— 
1813, 1815, 1820, 1822—1823 и 1829. Най-голям брой книги са издадени 
през годините: 1835 — 14, 1844 — 19, 1850 — 22, 1852 — 23, 1853 — 34 броя, 
а най-малко през 1826 и 1827 г. — само по една книга на година. 

. В този порядък на книгоиздателска дейност заслужено внимание 
трябва да се отдаде на първия книгоиздател от Пловдивския край Цвятко 
х. Георгиев, «родом от Панагюрище». Той издава т. нар. от него «Календар 

или месецослов вечний, събран от много страни в кратце ради болгарскому 
- народу.. в 1818 лето м. октомври и начертанию посла ca Будим».? 

Друг ранен радетел на книгопечатната дейност, заслужил да бьде 
поставен между най-ранните книжовници от Пловдивския край, е «слово- 
редителят Слав Канюв от Калофер». През 1826 г. той реди буквите в 
Букурещ на «Новий завет» и наред с автора на предговора му Петьр Са- 
пунов от Трявна и собственика на типографията Матдей Бабанов отбе- 
лязва, че книгата се издава с благоволението на митрополита на «сичката 
агровлахия Григорий по времето на княз Григорий Гика подир идването 
на армията на най-силната империя на сичката Россия». (к. M.) 

Следващият книжовник от Пловдивския край е карловският учител 
Райно Попович. Той превежда книги от гръцки на български език и H3- 

дава четири книги, някои от които претърпяват повторни издания. Първит 
му две книги са отпечатани в Будапеща през 1837 г. «Едната от Tax e T. nap. 
«Христоития или Благонравие. .. за полза и употребление българскаго 
юношества» и е посветена на пловдивския радетел за пробуждането и 
просветното издигане на българския народ господина Волка Чорбаджи 
К. Чаликоглу». Друга от книгите му, която заслужава по-голямо внимание: 
e «Есопа — фригийски баснописец... преведена от гръцки на словено- 
български. . . с иждивението на X. Найден Иванович» през 1854 г. B Бел- 
град.19 
^— Друг радетел на българското книгоиздаване е Лука Калист Сопот? 
ненец. Той превежда «Хатишерифа» и го отпечатва в Букурещ през 1841 г. 11 
Следвайки хрокологичната изява на книгоиздателите от Пловдивския. 
край, трябва да се отбележи, че заслужено внимание и почит си спечелва 
и карловецът Иван (Богоев) Богоров. През 1842 г. той изведнъж се из: 
явява с три книги: «Математическа география», «Нещо за няколкото" 
думи по превода на математическата география», отпечатани в Одеса, и 
«Български народни песни и пословици», издадени в Будапеща. Общо 
той стпечатва 14 книги, издадени в Букурещ, Цариград, Белград и 
Виена. За периода до 1855 г. в настоящото кратко изложение заслужава: 
да се спомене и книгата му «Първичка българска граматика» -- Букурещ, 
1844 г., която е първата българска граматика на говорим новобългарски 
език. 12 | | | І 
Пак през 1842 г. на книгоиздателското поприще се появява и видният 
по-кьсно учител, голям родолюбец и руски вицеконсул в Пловдив Найден: 
Геров. Своята книжовна и книгоиздателска дейност той започва в Одеса 
с отпечатването на критичното си произведение «Няколко думи за пре- 
водьт на математическата география на г. Ив. Богорона. »13 Най-ценна 
от неговите книги е «Извод от физиката», която той написва като учител 
в Копривщица през 1849 г. С нея Н. Геров подпомага учебното дело не 
само по време на издаването й, но и до края на 60-те години на миналия 
век. За излизането на тази ценна и необходима книга-помагало, както 
съобщава и самият автор, «много му предстояли за напечатваното г. Гав: 
раил Моравенов и К. Д. Моравенов и тем особенно е благодарен, като 
вижда трудът си издаден на свят». Също през 1842 г. в Берлин се отпе- 
чатва и дисертацията на калофереца Д. Мутав — «Психометрия» — с: 
кратки автобиографични данни и посвещение на Христофор Колумб.“ 
Един истински по призвание книжар и книгоиздател, пламенен па- 
триот, отдал се изцяло на тази толкова трудна и необходима за истори: 
ческия момент за българския народ професия, е скромният х. Найден 
Йованович и както той сам отбелязва, «татар- пазарджиченин и книго» 
продавец на сичката словеноболгария». На книгоиздателското поприще 
той се появява с книгата си «Нарицаема Светче, или календар вечний», 
издаден през 1843 г. X. Найден Йованович се проявява като много пло» 
довит за времето си книгоиздател и сам ревностен разпространител. 
За 11 години той отпечатва 18 книги, някои от които неколкократно са 
преиздадени. Печатни бази за него са изключително Белград и Букурещ! 
Книгите му, макар и малки и до голяма степен с религиозно съдържание, 
изместват гръцките. Те предлагат на любознателния и дирещ просвета! 
израстващ и жадно търсещ на роден език български читател леснодостъпнд 
W разонраєно четиво. Освен своите той разпространява | и po книги! 


12 Известия на музеите от Южна България 


178 Иван Пощов 


he LUE оси? ве зання ан 
---------+------- 


По такъв начин х. Найден Йованович запознава българите с руския език 
и литература. «В това време, пише Йоаким Груев, беше многи трудно да 
се сдобие човек с книги на чужди език... Аз с особенна радост посрещнах 
x. Найден Йованович. .., който разнасяше печатни дребни книжки и 
календарчета. У него намерих руска христоматия от Галахова и си я 
купих. Тая христоматия ми беше едничката библиотека, в която намерих 
и учех образци от разни видове съчинения .»' 

Пак през 1843 г. издателска изява прави бащата на Хр. Ботев — ка- 
лоферският учител Ботьо Петков. Само една от своите пет книга той от- 
печатва през 1868 г., а календарът му за 1851 г. не претърпява второ 
издание. Книгите му «Нещо за безграмотните человеци» и «Психология 
или душесловие» са преиздадени съответно J H 2 пъти.1? Това иде да по- 
каже нуждата и интереса към тези книги, голямата практическа стойност 
от тяхната наличност както в учебния процес, така и изобщо в живота. 
® Други от Пловдивския край, които започват своята изява OT този 
род деятелност също през 1843 г., са: Пенчо Радов от Карлово, книгоиз- 
дател и пътен книжар главно в Източна България, сам издал пет книги. 
За отбелязване е, че той е автор на две книги, написани с църковно- 
славянски букви, но на турски език; вечният му календар претърпява 
ест издания 1° Вторият книгоиздател е Сава Ив. Радулов or Панагю- 
рище — учител и издател на 17, книги, 6 от които претърпяват 10 из- 
дания. Книгите му, както сам той пише, са с предназначение за «употреб- 
ление народни училища, за длъжностите на човека към себе си, към обще- 
ството и за съвестта. . .»!? 

Следващата 1844 г. също е отбелязана с няколко заглавия на книго- 
издатели от Пловдивския край. Това са: Христо п. Василиев, «карловски 
словенобългарски учител». До 1853 г. той отпечатва две книги. Първата е 
«Историята на Великия Александра Макендонца», която претърпява три 
издания.?° Други двама книгоиздатели са Георги П. Илиев — Бусилин, 
от.Батак и Петър Арабаджийски От с. Болярци, Пловдивско. Първият 
издава в Москва буквар, а вторият — катехизически поучения за 
християните от филибилийската държава, напечатани в Pum.” 

През 1846 г. Никифор Константинов — Мудрон, учител B Пазар- 
джик, родом от Елена, отпечатва своя превод на «Ръководство към нрав- 
ствената философия за новоначалните».2 

От 1847 до 1855 г. се появяват трите превода с нравствено и църковно- 
историческо съдържание на Аврекия Петрович Сопотненец — калугер, 
а „по-късно врачански митрополит. От него има още две книги, отпеча- 
тани до 1877 r.” | 

Развитието на търговията и търговските отношения, B които са на- 
влезли и твърде много българи до средата на миналия век, изисква необ- 
ходимостта от писмено ръководство в търговските сделки. В 1850 г. ка- 
лоферците Стоян и Христо Д. Караминкови издават книга, с която OT- 
говарят на назрялата практическа необходимост от ръководство, което 
те. наричат «Диплография, или как да се държат търговски книги». 29 

Пак в средата на миналия век по отношение на църковната борба 
и още повече с порасналата дейност и тесните връзки с Епархийското 
класно училище в Пловдив Казанлък е неразривно свързан с историята 
на Пловдив и Пловдивския край. Тогава (1850 г.) излиза от печат пре- 
водът на Онуфрий Попович — архимандрит на Хилендарския манастир — 

«Духовний зрак», който претърпява през 1856 г. второ издание с ижди- 
вението на копривщенеца Нешо Недялков.?8 

Годината 1852 е отбелязана в историята на книгоиздателската дейност 
в Пловдивския край с книгата «Райна, българска княгиня», превод 
от руски на калоферката Елена Мутева и издание на Калоферското учи- 
лище, отпечатана B C. Петербург.?8 Също така негово издание е и една от 
двете книги (преводи пак от руски) на Д. Тошкович, отпечатани през 
1853 г. в Одеса.?? През същата година се появява и «Месецослов, или 
календар вечний» на Велко Panos Каролеев от Панагюрище. 

За да привършим прегледа?! на излезлите до 1855 г. книги от книгоиз- 
датели от Пловдивския край, трябва да се отбележи и следният факт, който 
научаваме от писмата на Костантин Геров, учител в Пловдив през 1853-- 
1857 г., до неговия брат Найден Геров, вече руски вицеконсул в града, но по 
това време във Виена. В едно от писмата от 14 юли 1855 г. К. Геров пише, 
че на тази дата той тръгва от Пловдив за Белград, за да може през време 
на лятната ваканция на учениците да печата п. Златановата книга. За 
съжаление заглавието на книгата не е споменато. «Ще дойде и Христо 
Груев (Клис)уреца — ИП., отбелязва той, с мене, та после, ако има време 
за маене там, да остане Христо, а аз да си дойда.»3? 

Какво е направил К. Геров с п. Златановата книга, от следващите 
писма на К. Геров не се вижда. Хр. Г. Данов наистина отива в Белград 
и до септември 1855 г. отпечатва своето «Старопланинче — календар за 
1856 високосна година», с което започва голямото си дело като пръв между 
първите книгоиздатели в България. 

Какво е значението на издаваните книги на дейци от Пловдивския 
край. Te се появяват още в самото активизиращо се начало на бъягар- 
ското книгоиздаване в отговор на появилата се практическа необходи- 
мост на търговци и занаятчии, имат светски характер, историко-патрио- 
тична насоченост. Спомагат за просветно-културното издигане на Hace- 
лението, особено там, където се развиха тези занаятчийско-търговски 
отношения, и станаха причина Хр. Г. Данов да прозре в каква насока 
да развие своята народополезна дейност. | 

Участниците по изготвянето на книгите проявяват будно гражданско 
и политическо съзнание. Използват всеки момент да отбележат привър- 
заността си към «най-силната империя на сичката Росия», превеждат и 
продават руски книги, като по този начин спомагат за укрепването на 
братските чувства на двата народа. Може да се заключи още, че малко 
са книгите с църковно-религиозно съдържание и те са «дребни книжки», 
въпреки това излезлите от този род книги играят известна полезна роля, 
тъй като са предназначени срещу тези на чужд език. Прави впечатление, 
като вземем предвид обрисуваната картина от национално значение, без 
да имаме предварителни проучвания какъв точно е приносът на другите 
краища в България, че книгите, които се появяват от дейци от Пловдив- 
ския край н се разнасят нашироко от тях по цялата страна, заемат твърде 
голям дял от всичко излязло в национален мащаб. 

Този успешен старт е базата, върху която се разви многостранната 
дейност на Хр. Г. Данов, Драган Манчов, Любен Каравелов, Ботеви: 
(баща и син), Блъскови (баща и син) и на още много други дейци от Плов- 


дивския край преди Освобождението. | 

ОБЯСНИТЕЛНИ БЕЛЕЖКИ 


В материала използваме термина «книгоиздатели», като не влагаме днешното 
му съдържание. На времето няма оформени книгоиздателства. В описвания период 
всеки автор, преводач или съставител търси сам н осигурява всичко необходимо за 
излизането от печат на една книга. 

1 През 1963 г. разчисти хме терена на разрушения и опожарен през Априлското Въста- 
ние манастир. 

2 Ив. Богданов — Българската литература в дати и характеристики 817— 
1965 г. Така нареченият «Абагар», С., 1966, с.. 119. 

ЗП. Атанасов — Начало на българското книгопечатане, С., 1959, с. 6; 

“ В. Погорелов — Опис на старите печатнн български книги (1802—1877 г.), 
C., 1833, с. IV, V. 

5 Пак там, C. 5. 

L'ACTIVITE LITTERAIRE ЕТ D'EDITION DANS LA REGION 
DE PLOVDIV JUSQU'A CHRISTO G. DANOV 


IVAN POCHTOV 


Résumé 


L'activité littéraire et d'édition dans la région de Plovdiv n'est pas 
étudiée. On peut dire de méme dans de sens national. Sous «région de Plov- 
div» on ne doit pas comprendre les frontiéres administratives, qui changent 
souvent, mais les limites qui se sont imposées historiquement et dans les- 
quelles la ville de Plovdiv joueunróle prépondérant dans le domaine de la 
culture et de l'instruction ainsi que dans le domaine économique et poli- 
lique pendant des siècles. 

Dans l'exposé on communique ce qui est fait par les prédécesseurs dans 
ce domaine, jusqu'au moment de la manifestation du grand éditeur Chr. G. 
Danov, qui travaille et vit à Plovdiv. 

La revue succincte des livres édités dans un aspect national jusqu'à 
1855, nous donne la possibilité d'apprécier l'apport de la région de Plovdiv 
dans la trésorerie nationale d'édition et de diffusion des livres. 

L'article nous fait connaitre les noms des personnes qui se sont occupés 
d'activité littéraire et d'édition, en soulignant l'apport de chacun et en 
mentionnant le nombre et les titres des livres édités, les plus importants. 

En conclusion l'auteur souligne que les hommes de lettres de la région 
de Plovdiv ont un apport important dans le domaine national littéraire et 
d'édition. Les livres édités correspondent aux intéréts culturels et écono- 
miques desce temps, ces livres ont un caractére mondain et contribuent au 
développement postérieur de l'activité littéraire et d'édition bulgare. 

РАЙНО ПОПОВИЧ И ПЛОВДИВ 
ЕВДОКИЯ ЕМАНУИЛОВА 


RAYNO POPPOVITCH AND PLOVDIV 
EVDOKYA EMANUYLOVA 


ABSTRACT. The article treats the Plovdiv period in the life 
of the great Bulgarian enlightener and scholar Rayno Pop- 
povitch (1773—1858). On the basis of archival and other mate- 
rials his relations to Plovdiv are revealed and his teacher's acti- 
vity in the town in 1857—1858 is characterized. 


Райно Попович e изтъкната фигура в нашето ранно Възраждане, 
бележит просветител, учител-елинист и книжовник. Въпреки откритата 
си насоченост и преклонение пред елинския език и гръцката култура до 
края на своя живот той остава горещ родолюбец, както се вижда от пис- 
мото му До Васил Априлов от 10 юли 1840 г.: «Аз минах през разни учи- 
лища в Гърция с труд и със собствени мои скромни средства..., за да 
стана способен да принеса някоя малка полза на моя народ...»1 

За да разберем правилно личността и делото на Р. Попович, трябва 
да вникнем по-подробно в обективните конкретни исторически условия 
за работа на българската интелигенция през първата половина на XIXB., 
когато се заражда движението за национална просвета и култура в про- 
тивовес на асимилаторските тенденции на гръцкото фанариотско духо- 
венство и гъркоманството. Подобно на по-голяма част от своите образо- 
вани съвременници, ранни възрожденци, Попович получава солидно 
гръцко образование, което му позволява по-късно да се изяви напълно 
като учител и книжовник, считащ гръцкия език и гръцката образованост 
като най-важно средство за просвещаване на българите и приобщаването 
им към постиженията на тогавашния културен свят. Но това не бива да 
се «вменява в грях» на Райно Попович, както пише за него в 1885 г. II. P. 
Славейков.? «. . ние като по-прями наследници на тази епоха, съобщава 
Славейков, длъжни сме да го оправдаем, че за тогаз инак не бе и възмож- 
HO;. . . за друго учение освен гръцкото не можеше и да се помисли, ни да 
се помене, ни да се очаква при тогавашните обстояния. Доволно бе и 
това, че те не бяха гъркомани и не искаха да разпространяват гръкоман- 
ството, а гледаха как да извадят българщината от тинята на забравянието 
и как полека и незабележимо да провъзведат българския език.» Сам Райно 

Попович в цитираното писмо до В. Априлов отбелязва: «Между това ние 
в онази епоха ce борехме и за бащиния ни език.» Разбира се, настоящата 
статия, посветена на един съвсем кратък период от живота Ha P. Попович — 
престоя му в Пловдив, няма за цел да даде цялостна оценка или да направи 
обстойна характеристика на неговата многогодишна учителска и кни- 
жовна дейност. 

Редица градове в страната могат да се посочат като места, свързани 
малко или много с името и учителските години на Райно Попович. Един 
от тях е и Пловдив. Разглеждайки връзките на Р. Попович с Пловдив, 
трябва да вземем под внимание не само учителствуването му, макар и 
кратко, в града, но и следните факти: спомоществователи на «Христоития» 
от Пловдив, книги преведени от Райно Попович, намиращи се в Народна 
библиотека «Иван Вазов» и Музея на Възраждането и националноосво- 
бодителните борби -- Пловдив, и кореспонденцията му с пловдивски 
дейци по различни въпрсси. 

От биографията на Райно Попович е известно, че през периода 1827—- 
1852 г. той е учител в Карлово. Наред с това видният възрожденски 
просветител се отдава ревностно и на книжовна работа. Така той служи 
още по-всеотдайно на своя народ, което ясно изразява в предговора на 
«Христоития»: «.. .преведох я no силе моей. .., за да бъде едно мало 
знамение на любовта, която имам към моя болгарский род. . .»? Още през 
1833—1834 г. P. Попович започва да работи над някои свои преводи и 
да пише интересния и доста обширен предговор на «Благонравие»”. В 1837 г. 
го виждаме в Будим (Будапеща), където следи отблизо отпечатването на 
«Христоития» и «Кратксе толкование на божествения храм». Веднага 
трябва да отбележим, че първото издание на «Христоития» или «Благо- 
нравие» Райно Попович посвещава на известния през ония години плов- 
дивски първенец и радетел за развитие на учебното дело в града Малки 
Вълко Куртович Чалъков, когото нарича «любороднейший и почтенней- 
ший».8 Чорбаджи Вълко е един от главните спомоществователи на «Хри- 
стоития» от Пловдив, с чието иждивение била издадена книгата. Заедно 
със своя братовчед Големи Вълко Теодорович Чалъков той поръчва 20 
броя от «Христоития». Освен тях преводът на Р. Попович има и други 
спомоществователи от Филипупол (Пловдив): гръцкия митрополит в 
града Никифор, Христо Джупану, братя Гешови, Пею Георгиев Кюрк- 
чията, Захари Зограф (през 1836—1841 r. той живее и работи в Пловдив). 
Според Маньо Стоянов? от Пловдив били поръчани само 7 екземпляра. 
Вероятно той има предвид само действително купените екземпляри от 
пловдивчани, а не тези, които. са посочени в списъка на спомоществова- 
телите, поместен в края на първото издание на «Христоития» (1837 г.). 

Каква е съдбата на екземплярите от «Христоития», дошли в Пловдив 
по пътя на спомоществование или чрез разпространение от близки 
помощници на Райно Попович в града? От направената справка в старо- 
печатния отдел на Народна библиотека «Иван Вазов» и Музея на Въз- 
раждането и националноосвободителните борби в Пловдив може да се 
заключи, че техният брой не е много голям. От първото издание на «Хри- 
стоития» в библиотеката се намират 4 екземпляра, а от второто -- само 
един. Библиотеката притежава и двете издания (1837 и 1846 г.) от пре- 
вода на «Краткое толкование на божествения храм» и «Есопа, фригий- 
скаго баснотвореца басни или прикаски» (1854 г.). В експозицията на 

Музея na Възраждането и националноосвободителните борби — Пловдив; 
е поставен един екземпляр от второто издание на «Х ристоития» (1855 г.). 
Един от екземплярите на «Христоития» (Г изд. 1837 г.), който се пази в 
библиотеката, е бил притежание на Христо Илич -- голям пловдивски 
възрожденски деец и член на основания от В. Левски в Пловдив през 
1869 г. таен революционен комитет. Екземплярът носи дата 3 февруари 
1867 г., написана, както и името му, с молив. На последната страница 
на книгата Илич е записал пак с молив малките имена на нейни спомо- 
ществователи от Пловдив и броя на екземплярите, който те поръчват. 
И тъй като «Христоития» е излязла повторно (1855 г.), не може да се уста- 
нови точно за кое издание са записаните от Христо Илич в Пловдив CIIO- 
моществователи. Ho едно e напълно ясно и сигурно: както навсякъде в 
страната, така и сред населението на големия тракийски град «Христои- 
тия» се е ползвала с голяма популярност, била е четена и широко разпро- 
странявана. Впрочем сведения за това дава и кореспонденцията на Р. По- 
пович със спомоществователите и помощниците му, разпространители на 
преведените от него книги в Пловдив. 
“По-голяма част от архива на Райно Попович, подреден в три папки, 
се намира в Научния архив при БАН и съдържа писма до него, различни 
материали и обяви, както и чернови от писмата и съчиненията му. Той 
е обнародван в различни години от различни автори! и хвърля обилна 
светлина върху просветната и книжовна дейност на видния карловски 
елиногръцки учител. Мнозина от неговите кореспонденти са били от 
Пловдив и той поддържа с тях делови писмени връзки, главно на гръцки 
език, отнасящи се както за разпространение на книжовните му трудове, 
така и по някои търговски и други въпроси. · ра 

Ревностен елинофил и привърженик на елинското образование. и 
култу ра, Райно Попович бил в приятелски отношения с тогавашния плов- 
дивски митрополит Никифор (1825—1850 г.), който съдействувал да се 
запишат повече спомоществователи за неговите книги в Пловдивска епар- 
хия. В архива на Райно Попович има няколко писма от Никифор до него. 
С писмо от 21 февруари 1836 г. владиката моли своя приятел да посочи 
някой от своите ученици, за да бъде назначен учител в Чирпан." В своите 
книжа покрай други документи и материали Р. Попович съхранил Й три 
послания на пловдивския митрополит Никифор.!* 

Сърдечна дружба и приятелство свързва Райно Попович с прочутата 
карлӧвска фамилия Гешевци, чиито синове са били негови ученици B 
Карлово. Тази дружба се закрепва още повече чрез женитбата My с Ана- 
стасия Гешева.!* Някои членове на семейство Гешеви се преместват в 
Пловдив и оттук водят кореспонденция със своя учител и роднина. Те 
стават и негови спомоществователи. С Димитър Ив. Гешев и Христо 
Гешев Райно Попович има търговски връзки и парични вземания, както 
се вижда от писмата им от 1838 и 1843 г. Важно място в отношенията на 
Райно Попович с Пловдив заема Христо Гешоглу. Освен като спомоще- 
ствовател той се явява негово доверено лице, негов настоятел, чрез когото 
често пъти карловският учител получава кореспонденцията си, например 
писмата на Гаврил Кръстевич. От едно писмо на пазарджишкия въз- 
ожденец и книжовник Стефан Захариев с дата 7 ноември 1837 r.t? се 
вижда, че същият Христо Гешоглу от Пловдив е бил определен да събира 
парите, които спомоществователите на Райно Попович получавали срещу 

продадени OT тях негови преводни книги. Този факт говори за голямото 
доверие, с което се ползвал Христо Гешев пред Райно Попович. 

| За да завършим с пловдивските кореспонденти на Райно Попович, 
нека споменем за писмата на гръцките учители в Пловдив Георги П. 
Константину Музикос и Георги Цукалас, разкриващи други страни от дей- 
ността на Попович.! Като вещ познавач на източното църковно пение към 
него се отнесъл Георги Музикос (писмата му от 1838 и 1843 г.), за да съ- 
действува за набавяне на гръцки нотирани книги (ирмологии). В архива 
ua P. Попович се намира една обява на Г. TT. К. Музикос, Павел Куртович 
и Ap., с която се отправя покана да се създаде «Антология тис музикис», 
в която да се запишат всички църковни певци, вкл. и OT Пловдив.18 

През целия си живот Райно Попович се интересува живо от развоя 
на новобългарската книжнина и учебното дело, за което свидетелствуват 
писмата му до видни книжовници от онова време и пазените в неговата 
сбирка различни обяви за издаване на книги и учебни помагала. Кон- 
стантин Фотинов от Смирна! му изпраща в дар един екземпляр от своята 
граматика чрез пловдивчанина Николаки х. Василиу с молба да я из- 
ползва в преподавателската си работа в училище и обещава да изпрати в 
Пловдив още при необходимост от повече бройки. 

Райно Попович учителствува в Пловдив в залеза на своя жизнен 
път. Считайки годината 1773 за негова рождена дата, следва да приемем, 
че той е над 80 години, когато идва като учител в Пловдивското централно 
епархийско училище «Кирил и Методий». Всички биографи и материали 
за живота на Райно Попович сочат, че той е бил на работа в Пловдив.20 
Различия има само в определяне продължителността на учителствуването 
му в града. Според едни автори? Райно Попович е стоял в Пловдив две 
години. По-правилно е да се приеме това, което ни съобщава Йоаким 
Груев в написания от него «Помянник» по повод смъртта на Попович 
през 1858 г.: той «биде призван за учител на гръцкий язик в средоточното 
у Пловдив Българско училище, гдето в разстояние на година и половина 
с готовност отправлява трудната на старините му учителска служба». 
На него може да се вярва, защото Райно Попович е в Пловдив по това 
време, когато Груев е главен учител в училище «Кирил и Методий». И по: 
късно той потвърждава същото в статията си «Епархийското B Пловдив 
училище «Кирил и Методий», в която уточнява времето, през което 
Р. Попович живее и работи в Пловдив: «През март 1857 г. повикан бе за 
учител по гръцки език покойният Райно Попович, който другарува с 
мене до края на 1858 учебна година, когато по старост бе принуден да 
се оттегли.» Основание да се съгласим с казаното от Груев ни дава и едно 
писмо на Найден Геров с дата 29 януари 1857 г. до Христо Георгиев. 
След като му разказва за успехите на пловдивското училище, между 
другото той пише: «Направихме да викнат даскал Райна в него за учител 
на греческий язик. Гешовци му са писали, ала още няма от него отговор...» 
Вероятно след един месец Райно Попович отговорил положително и през 
март с. г. го виждаме вече в пловдивското училище. 

Посоченото от Йоаким Груев време за учителските години на Попович 
в Пловдив приема и неговият биограф eund T. Балабанов: «or про- 
летта на 1857 г. до есента на 58 r.»??, а така също и Иван Ванев, изследващ 
историята на учебното дело в Пловдив и Пловдивския край през епохата 
на Възраждането. 

В интерес на историческата правда трябва да кажем, ue още през 
1842 г. Райно Попович е бил канен за учител в общото гръцко училище 
в Пловдив. С писмо от 24 февруари 1842 г.28 пловдивският митрополит 
Никифор отправя поканата на пловдивските първенци и еснафлии и 
условията, при които ще работи в града. | 

Кое кара прочутия в цялата страна карловски елино-гречески учител 
в твърде напреднала възраст да се съгласи да дойде в Пловдив през 
1857 г. — 15 години след първата покана? Причините трябва да търсим в 
настъпилите обществено-икономически промени в Карлово през 50-те 
години на миналия век. Поради засилване на национално-църковните 
борби в града привържениците на гръцкия език и култура, елинофилите, 
неизбежно губели своите позиции.?2? Естествен се явява тогава стремежът 
у карловските търговци и занаятчии да се ограничи преподаването на 
гръцки език в училището. Макар че горещо обичал своя народ и му слу- 
жил вярно, Райно Попович, изглежда, He е могъл да разбере своите сь- 
граждани. Огорчен и обиден, той се принудил да напусне през 1853 г. 
Карлово, където оставил семейството си, и след учителствуване в Ка- 
лофер и Сопот да дойде в Пловдив.28 

Документите, съхранявани в личния архив на Иван Ванев от Плов- 
див,?8 показват при какви условия Райно Попович е постъпил на работа 
в Пловдивското класно училище. Училищното настоятелство предвари- 
телно през май 1897 г. му отпуснало 100 гроша «за кирия на учителя 
Райно». За учителствуването му през 1857 г. (за шест месеца и половина) 
е дадено съвсем малко: 2600 минца,3° а за учебната 1858 г. (за девет me- 
сеца и половина) — 4200 гроша. 

Във връзка с учителствуването на Райно Попович в Пловдив въз- 
никва въпросът, къде е живял той в града през 1957—1858 г. В своите 
възпоминания и бележки ученикът му Никола Г. Еничерев? разказва, 
че поради възрастта си учителят им дядо Райно предавал седишком, а 
учениците били наредени около него по миндера и постелята му. Оттук 
може да заключим, че Райно Попович е заемал някоя стая в сградата на 
Пловдивското училище, ул. «Максим Горки» № 14-а, където днес се из- 
дига зданието на бившата девическа гимназия (сега СПТУ по фина ме- 
ханика «Константин-Кирил Философ» — Пловдив). Парите, които учи- 
лищните настоятели му давали за квартира, вероятно той е внасял B 
училищната каса. По сведения на негови съвременници и дъщеря му 
Ека К. Попова разбираме, че Райно Попович е живял в Пловдив «в край- 
на бедност, съвършенно изнемощял телесно и душевно»??. Затова не 
може да очакваме от него в последните години от своя Дълъг учителски 
живот, поемайки катедрата по гръцки език в Пловдивското класно учи- 
лище «Кирил и Методий», да внесе нещо ново в обучението по гръцки 
език и изобщо работата му като учител да разнообрази и обогати препо- 
давателската практика в това училище. Ако съдим от доста пристрастните 
думи на Н. Г. Еничерев, методът за преподаване на гръцки език, прила- 
ган от Райно Попович в Пловдив, е съвсем обикновен: «След изучаването 
на гръцкия буквар даваше ни да превождаме Есоповите басни, като съще- 
временно ни разправяше някои граматически правила.» Трябва само 
да се съжалява, че Райно Попович идва в Пловдив в края на своя живот, 
твърде стар и немощен, за да окаже някакво влияние върху просветното 
дело и културата на града, да може да направи «цяла една епоха в умстве- 

ния подем на града»??, както това извършва в Карлово през 25- "годишното 
си учителствуване. 

От изнесените данни за живота и учителската дейност на Райно По: 

пович в Пловдив могат да се направят някои изводи: 

Големият български възрожденец поддържа връзки с Пловдив и се 
интересува от развоя на учебното дело в града и преди да се установи тук 
като учител. Писмата на тогавашни пловдивски дейци до Райно Попович 
са важен източник на сведения за начина на разпространение на KHHJKHH-- 
ната у. нас в годините на робството чрез системата на спомоществование. 
Р. Попович има няколко сигурни спомоществователи и свои доверени 
лица в Пловдив. Като се има предвид, че неговите кореспонденти са: не 
само от Пловдив, а от различни селища на поробеното Отечество, може 
да се очертае ролята, която Р. Попович играе в разширяване и укрепване 
на сътрудничеството и връзките между новобългарската интелигенция 
до средата на миналото столетие. Наред с това, прелиствайки страници 
от неговия богат архив, добиваме представа за онази постоянна и необ- 
ходима помощ, която оказват Различните обществени слоеве у нас за 
развитието Hà книжнината, книгоиздаването и просветното дело. . 

Бележитият карловски просветител и книжовник Райно Попович е 
светла възрожденска личност със значителни заслуги за развитие на 
учебното дело у нас през първата половина на ХІХ в. Той има свое място 
в историята на българското образование с многолетния си труд на учител: 
ското поприще, с «чистата, искрена своя гореща любов към Отечеството 
и към сънародниците си»99. Това родолюбие и ревност за напредъка на 
родната книжнина гори у него и през краткото му пребиваване в Пловдив, 
последния град, в който той учителствува. 

RAY NO POPOVITCH ET PLOVDIV 
EVDOKIA EMANOILOVA 


Résumé 


Pendant la longue carriére de sa vie, le célébre éveilleur bulgare, à 
l'époque de la Renaissance, éducateur, instituteur et homme de lettres, 
Rayno Popovitch a travaillé comme maitre d'école dans plusieurs villes 
bulgares. Parmi celles-ci, on doit citer le nom le la ville de Plovdiv. Dans 
l'article présenté, l'auteur traite la période de vie de Rayno Popovitch 
(1857—1858) passée à Plovdiv. Se basant sur des matériaux d'archives et 
d'autres, on a démontré ses relations avec la ville de Plovdiv et on a fait 
la caractéristique de son activité de professeur dans la ville. Les relations 
de Rayno Popovitch sont variées. A Plovdiv, il a été secouru dans l'édition 
de son livre «Christoitia» (1837); il est en correspondance aussi avec plu- 

sieurs hommes d'Etat de Plovdiv traitant différents probléms. Оп fait 
trés significatif est que la premiére édition de son livre «Christoitia», est 
dédiée à Malki Valko Kourtovitch Tchalakov, qui à cette méme époque est un 
des premiers citoyens de la ville et zélateur du développement de l'éducation 
dans la ville. C'est son secoureur principal à Plovdiv gráce à l'assistance 

Rayno Popovitch était également traducteur et prcfesseur de grec à 
«l'école de classes à Plovdiv. «Cyrille et Méthode» pendant les dernières 
années de sa vie (1857—1858). A ce temps-là, d'aprés les souvenirs de ses 
contemporains et de sa fille Eka K. Popova, il est déjà vieux, sans forces, 
c’est pourguoi il n'introduit rien de nouveau dans l'enseignement du grec 
à l'école. - 

Son activité де prcfesseur à Plovdiv est un fait remarquable dans l’his- 
toire de l'école de classes «Cyrille et Méthode», oü il consacre à la jeune 
génération ses derniéres forces et ses connaissances. 


